মহাদেব সাহা    বর্ষা, তোমাকে না হয় আরো একটু টেনে বলি বরষা,  পদাবলীর ঢংয়ে,  বর্ষা শুনে নাকি কারো কারো মন খারাপ হয়ে যায়,  বিরহ  জাগে;  আমার কিন্তু বৃষ্টি খুব ভালো লাগে, বৃষ্টি  আমার শৈশবের মতো  মেয়েরা ভিজতে চায় বৃষ্টিতে, ভিজুক না,  মেয়েরা জলে না নামলে পদ্মফুল ফুটবে কেন?  এখানে এখন বুক-সমান জল, এখানে এখন  সাঁতার, বর্ষা,  ক্ষতি কী, বর্ষাকে যদি আদর করে বরষা বলি।  শহরে না হোক গ্রামে তো কোনো মেয়ের  নাম হতে পারে বরষা,  সেই ঝমঝম রেলগাড়ি, সেই বৃষ্টি  আমার ঘুমের উপর দিয়ে মেঘ ভেসে যায়  আমি কাঁচা ঘুমের মধ্যে থেকে ডাকতে থাকি,  বরষা, ও বরষা।